ԵՐԵՎԱՆ- Հայաստանում ծնված, այնուհետև իր կյանքը Փարիզում և Նյու Յորքում անցկացրած ռեժիսոր Աննա Աչդյան Կոնդոն այժմ աշխատում է մի ֆիլմի վրա, որը նկարահանվելու է Երևանում: Panorama.am-ի հետ զրույցում ամերիկահայ ռեժիսորը պատմեց. «Ծնվել եմ Հայաստանում, մեկուկես տարեկանում ընտանիքով տեղափոխվել եմ Փարիզ: 25 տարի է ապրում եմ Նյու Յորքում: Ճիշտ կլինի ասել, որ իմ կյանքը և սիրտը միաժամանակ երեք երկրներում է: Այժմ աշխատում եմ երեք ֆիլմերի վրա, որոնք տրիլոգիայի մաս են: Առաջինը նկարահանվել է Ամերիկայում, երկրորդը նկարահանվելու է Հայաստանում, երրորդը` Ֆրանսիայում»: